ASL AFTERNOON TRADE – บล.เอเอสแอล
SET…แกว่งตัวหรือปรับตัว เน้นยืน 1,631 ตลาดหุ้นไทย …
8 พ.ย. 2562

SET…แกว่งตัวหรือปรับตัว เน้นยืน 1,631
ตลาดหุ้นไทยภาคเช้าเปิดแกว่งตัวลงไม่มาก โดยแรงขายหุ้นในกลุ่มธนาคาร โดย ธ.พาณิชย์ขนาดใหญ่ประกาศปรับลดอัตราดอกเบี้ยเงินกู้และฝากลง และกลับเข้าซื้อกลุ่มไฟแนนซ์ลิสซิ่งขึ้นมาแทน ระยะสั้นความผันผวนจากผลประกอบการที่ทยอยประกาศออกมากดดันตลาดให้ปรับตัวหรือแกว่งตัวในกรอบแคบเพื่อรอปัจจัยใหม่เข้ามากระตุ้น ติดตามการเจรจาการค้าจีนสหรัฐฯเพื่อทำข้อตกลงและลงนามร่วมกันในเฟสแรก
กลยุทธ์ – ดัชนีปิดภาคเช้าทดสอบไม่ผ่านยืน 1,640 ปริมาณการซื้อขายลดน้อยลง ส่งผลให้การปรับตัวทดสอบแนวรับหลัก 1,631 มีโอกาสเกิดการกลับตัวขึ้นทางเทคนิค เน้นยืนเหนือได้เท่านั้น
AOT
ปรับตัวขึ้นต่อเนื่องในแนวโน้มขาขึ้น
ปิด 80.50
แนวรับ 79.25 / 77.75
แนวต้าน 81.25 / 83.00
Cut loss &lt; 77.75
แท่งเทียนปรับตัวขึ้นสร้างจุดสูงใหม่ต่อเนื่องในแนวโน้มของขาขึ้น ระยะสั้นเน้นยืนที่แนวรับ 79.25 / 77.75 เพื่อคงแนวโน้มขาขึ้น ขณะที่ RSI และ Slow stoc. ชี้ขึ้นและมีค่ามากกว่า 50 เป็นสัญญาณบวกต่อแนวโน้ม
MTC
ปรับตัวขึ้นยืน EMA10 วัน มั่นคงปิด 61.50
แนวรับ 60.00 / 58.25
แนวต้าน 62.25 / 63.00
Cut loss &lt; 58.25
แท่งเทียนปรับตัวขึ้นมายืนเหนือ EMA10 วัน มั่นคง และมีโอกาสทดสอบแนวต้าน 62.25 ระหว่างวันเน้นยืนที่แนวรับ 60.00 / 58.25 เพื่อคงภาพของขาขึ้น ขณะที่ RSI ชี้ขึ้นมีค่ามากกว่า 50 และ Slow stoc. มีแนวโน้มตัดขึ้น เป็นสัญญาณบวกต่อแนวโน้ม
SELL SIGNAL BBL
ทดสอบไม่ผ่านยืนแนวต้านสำคัญ 180.00
ปิด 177.50
แนวรับ 176.00 / 172.50
แนวต้าน 180.00 / 183.50
แท่งเทียนปรับตัวลงหลังทดสอบไม่ผ่านยืนแนวต้านสำคัญที่ 180.00 ระยะสั้นเน้นยืนที่แนวรับ 176.00 / 172.50 ปรับตัวต่ำกว่ามองเป็นลบขณะที่ Slow stoc. มีแนวโน้มตัดลง + RSI ที่เริ่มชี้ลงมองเป็นลบต่อแนวโน้ม
TIME TO SWITCH
ธนาคาร
แนะนำ SWITCH กลุ่ม “ธนาคาร” ระยะสั้นจากแรงกดดันของ NIM ที่ปรับตัวลงหลังธ.พ. เริ่มประกาศลดอัตราดอกเบี้ยเงินฝาก-เงินกู้ ทำให้ในระยะสั้นรายการ Interbank มี Yield ลดลง ถึงแม้ว่าจะปรับอัตราดอกเบี้ยเงินฝากด้วย แต่เรามองว่าจะเป็นได้เพียงเงินฝากประจำซึ่งมีสัดส่วนน้อยกว่าในกลุ่ม และต้องใช้เวลาในการปรับลดอีกสักระยะ ด้านราคามีความน่าสนใจในระยะยาว แต่ระยะสั้นยังมีแรงกดดันหลายปัจจัย
อสังหาฯ
แนะนำการลงทุนมาเป็นกลุ่ม “อสังหาฯ” ในระยะสั้น เช่น LH SPALI ORI ที่ปัจจัยลบจากการเลื่อนโอนจากมาตรการภาครัฐได้หมดไปหลังมีความชัดเจมมากขึ้น โดยปัจจัยเชิง sentiment ใหม่คือประเด็นการลดอัตราดอกเบี้ยที่ทำให้ต้นทุนทางการเงินลดลง
 